13 Ebiya Yehova wesamba na Mosesa amba:2 “Tuma bana-balume bakabele* ntanda ya Kenani, yonsa kupa bene Isalela. Ufwaninwe kutuma muntu umo ku kisaka ne kisaka kya bankambo wabo, muntu ne muntu ekale mfumu+ wa mu bukata mwabo.”+3 Penepo Mosesa webatuma kutamba mu ntanda mutuputupu ya Palana+ mungya musoñanya wa Yehova. Bano bana-balume bonso badi mitwe ya bene Isalela.4 Ano’a o majina abo: ku kisaka kya Lubeni, Shamua mwanā Zakula;5 ku kisaka kya Shimioni, Shafata mwanā Hodi;6 ku kisaka kya Yuda, Kalebu+ mwanā Yefune;7 ku kisaka kya Isakala, Ingala mwanā Yosefa;8 ku kisaka kya Efelaimi, Hoshea+ mwanā Nuna;9 ku kisaka kya Benjemani, Paletyi mwanā Lafu;10 ku kisaka kya Zebuluna, Ngadyele mwanā Sodi;11 ku kisaka kya Yosefa,+ wa ku kisaka kya Manase,+ Ngadi mwanā Sushi.12 ku kisaka kya Dani, Amiele mwanā Ngemadi;13 ku kisaka kya Ashela, Setule mwanā Mikaele;14 ku kisaka kya Nafatale, Nabi mwanā Vofese;15 ku kisaka kya Ngade, Ngeuele mwanā Maki.16 Ano’a o majina a bana-balume bobatumine kudi Mosesa kukabela ntanda. Kadi Mosesa wainika Hoshea mwanā Nuna bu Yoshua.*+17 Kitatyi kyebatumine Mosesa kukabela ntanda ya Kenani, webanenene amba: “Kandai kokwa ku Nengeba, kupwa mukande ne ku ntanda ya ngulu.+18 Mufwaninwe kutala mwikadile ntanda+ ne bantu bashikete’mo shi i bakomo nansha i bazoze, shi i batyetye nansha i bangi,19 ne ntanda shi i miyampe nansha i mibi, shi bibundi byobashikete’mo bidi mu mankambi nansha mu mansakwa.20 Kadi kajingululei shi ntanda i ya bupeta* nansha i milanda,*+ shi mudi mityi nansha i mutupu’yo. Mufwaninwe kukankamana+ musele’ko bipa bimo bya mu ntanda’ya.” Kyadi kitatyi kya mañanza mele mabajinji.+21 Penepa bakanda kukabela ntanda tamba mu ntanda mutuputupu ya Zine+ kutūla ku Lehobe,+ kubwipi na Lebo-Hamata.*+22 Abo pa kukanda ku Nengeba, bafika ku Hebelona,+ kwadi kushikata Ahimana, Sheshai, ne Talamai,+ bene Anaki.+ Kadi Hebelona waubakilwe myaka isamba-ibidi kumeso kwa Zoane wa Edipito.23 Pobafikile ku Musanza* wa Eshekole,+ baketa musambo umo wa kisansa kya mañanza, kyadi kya kusela bantu babidi ku mutembo, ne bipa bimo bya mangelenade ne bikuyu.+24 Bainika kifuko’kya bu Musanza* wa Eshekole*+ mwanda wa kisansa kyaketele’ko bene Isalela.25 Ku mfulo kwa mafuku 40,+ bajoka kobadi bakabelele ntanda.26 Penepo bajokela kudi ba Mosesa ne Alone ne kitango kyonso kya bene Isalela mu ntanda mutuputupu ya Palana, mu Kadesha.+ Basapwila kitango kyonso byobatene’ko, bebalombola ne bipa bya mu ntanda’ya.27 Bino e byobasapwidile Mosesa amba: “Twakatwelele mu ntanda yowetutumine’mo, kadi bine ikukanga mabele ne būki,+ ne bipa+ byayo abi kebyo.28 Inoko, bantu bashikete mu ntanda’ya i bakomo, kadi bibundi bikomejibwe i bikatampe bininge. Twamwene’mo ne bene Anaki.+29 Bene Amaleke+ bashikatanga mu ntanda ya Nengeba,+ bene Hiti, bene Yebushi,+ ne bene Amole+ nabo bashikatanga mu ntanda ya ngulu, bene Kenani+ nabo bashikatanga dya ku dijiba+ ne ku mukunko wa Yodano.”30 Penepo Kalebu watompa kutalaja bantu badi bemene ku meso a Mosesa kanena’mba: “Tukandei’nka pano, tukulupile amba tukakwata’yo, mwanda tubwanya bine kwiinekenya.”+31 Ino bantu bakandile nandi kebanena’mba: “Ketubwanyapo kukanda kukalwa na boba bantu, mwanda i bakomo kwitupita.”+32 Kadi baendelela kusapwila bene Isalela myanda mibi+ itala ntanda yobakabelele amba: “Yoya ntanda yotwakabelele i ntanda isasamuna bekadi bayo, kadi bantu bonso botwamwene’mo i bapuñame.+33 Kadi twamwene’mo Banefilime, bana ba Anaki,+ batambile* ku Banefilime, shi twidingakanye nabo tudi pamo bwa batēte, ku meso etu ne ku meso abo kwine.”
bem_Latn